Document ID: 31992R3903

ΚΑΝΟΝΙΣΜΟΣ (ΕΟΚ) αριθ. 3903/92 ΤΗΣ ΕΠΙΤΡΟΠΗΣ της 21ης Δεκεμβρίου 1992 σχετικά με το κόστος αεροπορικής μεταφοράς, το οποίο πρέπει να περιλαμβάνεται στη δασμολογητέα αξία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1224/80 του Συμβουλίου της 28ης Μαΐου 1980 σχετικά με τη δασμολογητέα αξία των εμπορευμάτων (1), όπως τροποποιήθηκε τελευταία από τον κανονισμό (ΕΟΚ) αριθ. 4046/89 (2), και ιδίως το άρθρο 19,
Εκτιμώντας:
ότι, σύμφωνα με το άρθρο 14 παράγραφος 1 στοιχείο δ) του κανονισμού (ΕΟΚ) αριθ. 1224/80, το σημείο εισαγωγής εμπορευμάτων στο τελωνειακό έδαφος της Κοινότητας είναι, για τα εμπορεύματα που μεταφέρονται διά αέρος, ο τόπος στον οποίο διασχίζεται το χερσαίο σύνορο του τελωνειακού εδάφους της Κοινότητας 7
ότι το άρθρο 15 παράγραφος 2 στοιχείο α) του εν λόγω κανονισμού προβλέπει ιδίως ότι, όταν τα εμπορεύματα μεταφέρονται με το ίδιο μεταφορικό μέσο σε σημείο που βρίσκεται πέραν από το σημείο εισαγωγής στο τελωνειακό έδαφος της Κοινότητας, το κόστος μεταφοράς υπολογίζεται ανάλογα με την απόσταση που καλύπτεται εντός και εκτός του τελωνειακού εδάφους της Κοινότητας 7
ότι ο εκ των προτέρων καθορισμός των συντελεστών του κόστους αεροπορικής μεταφοράς, που πρέπει να περιλαμβάνεται στη δασμολογητέα αξία των εμπορευμάτων, ανάλογα με τα διάφορα αεροδρόμια αναχώρησης και προορισμού, θα διευκολύνει τη σύνταξη των διασαφήσεων για τη δασμολογητέα αξία των εμπορευμάτων, καθώς και τον έλεγχο των διασαφήσεων αυτών από τις τελωνειακές αρχές 7
ότι πρέπει να καταρτιστεί πίνακας των συντελεστών αυτών με βάση την κατά περίπτωση συντομότερη αεροπορική διαδρομή, εκτός εάν υπάρχει αεροπορική διαδρομή λιγότερο σύντομη, η οποία όμως διέρχεται από το κοινοτικό σύνορο σε σημείο που είναι πλησιέστερο στο αεροδρόμιο αναχώρησης 7
ότι ο κανονισμός (ΕΟΚ) αριθ. 3579/85 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 2839/90 (4), αντικατέστησε τον κανονισμό (ΕΟΚ) αριθ. 3178/80 της Επιτροπής (5) 7
ότι με βάση το άρθρο 393 και το παράρτημα XXXV της πράξης προσχώρησης της Ισπανίας και της Πορτογαλίας, η εφαρμογή του κανονισμού (ΕΟΚ) αριθ. 3579/85 έχει ανασταλεί μέχρι την 1η Ιανουαρίου 1993 για τα βιομηχανικά προϊόντα και μέχρι την 1η Ιανουαρίου 1996 για τα γεωργικά προϊόντα αντίστοιχα 7
ότι είναι αναγκαίο να περιληφθούν η Ισπανία και η Πορτογαλία στον εν λόγω πίνακα συντελεστών από 1ης Ιανουαρίου 1993 7
ότι είναι εξίσου αναγκαίο να ληφθούν υπόψη οι γεωπολιτικές αλλαγές που έλαβαν χώρα από το 1985 και εντεύθεν 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Δασμολογητέας Αξίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το κόστος αεροπορικής μεταφοράς, που πρέπει να περιλαμβάνεται στη δασμολογητέα αξία των εμπορευμάτων, καθορίζεται κατ' εφαρμογή των κανόνων και ποσοστών που αναφέρονται στο παράρτημα.
Άρθρο 2
Ο κανονισμός (ΕΟΚ) αριθ. 3579/85 καταργείται.
Οποιαδήποτε αναφορά στον κανονισμό αυτό θεωρείται στο εξής ότι αφορά τον παρόντα κανονισμό.
Άρθρο 3
Ο παρών κανονισμός αρχίζει να ισχύει την 1η Ιανουαρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 1992.

Labels: 8
3
11